
(Almindelig lovgivningsprocedure: førstebehandling)

Ændring		81
Forslag til forordning
Betragtning 2
	

	Kommissionens forslag
	Ændring

	(2)	EMPA og ITA har til formål at beskytte EU-producenter af følsomme produkter i landbrugssektoren ved at begrænse præferencerne til toldkontingenter.
	(2)	Partnerskabsaftalen og interimsaftalen om handel vil mindske den beskyttelse, som EU-producenter, der fremstiller følsomme produkter i landbrugssektoren, nyder godt af. Der bør derfor indføres bilaterale beskyttelsesklausuler for at begrænse anvendelsesområdet for præferencetoldkontingenter i tilfælde af skade eller trussel om skade.



Ændring		1
Forslag til forordning
Betragtning 12
	

	Kommissionens forslag
	Ændring

	(12)	Den nøje overvågning af eventuelle følsomme produkter bør gøre det lettere at træffe afgørelser i tide vedrørende den eventuelle iværksættelse af undersøgelser og den efterfølgende indførelse af beskyttelsesforanstaltninger. Kommissionen bør derfor regelmæssigt overvåge importen af følsomme produkter fra datoen for ITA's eller EMPA's ikrafttræden. Overvågning bør udvides til at omfatte andre produkter eller sektorer, hvis den relevante EU-erhvervsgren fremsætter en behørigt begrundet anmodning til Kommissionen.
	(12)	Den nøje overvågning af eventuelle følsomme produkter bør gøre det lettere at træffe afgørelser i tide vedrørende den eventuelle iværksættelse af undersøgelser og den efterfølgende indførelse af beskyttelsesforanstaltninger. Kommissionen bør derfor løbende og proaktivt overvåge importen af følsomme produkter fra datoen for ITA's eller EMPA's ikrafttræden. Overvågning bør udvides til at omfatte andre produkter eller sektorer, hvis den relevante EU-erhvervsgren fremsætter en behørigt begrundet anmodning til Kommissionen. Kommissionen bør hver tredje måned forelægge en overvågningsrapport med sin vurdering af indvirkningen af importen af følsomme produkter, der er omfattet af præferencemarkedsadgang i henhold til aftalen, herunder data om importmængder og ‑priser for alle følsomme produkter, med passende regional opdeling.



Ændring		21 + 82
Forslag til forordning
Artikel 2 – stk. 1 – nr. 5
	

	Kommissionens forslag
	Ændring

	5.	"alvorlig skade": en betydelig samlet forringelse af EU-erhvervsgrenens stilling
	5.	"alvorlig skade": en betydelig samlet forringelse af EU-erhvervsgrenens stilling; en stigning i mængden på mere end 5 % på årsbasis sammenlignet med det treårige gennemsnit af importen på præferencevilkår af et givent produkt eller et fald på mere end 5 % på årsbasis i den gennemsnitlige importpris for et givent produkt skal betragtes som umiddelbart bevis for alvorlig skade



Ændring		83
Forslag til forordning
Artikel 3 – stk. 1 – afsnit 1 (nyt)
	

	Kommissionens forslag
	Ændring

	
	Klare tegn på en forværring af erhvervsgrenens økonomiske situation i hele Unionen eller på medlemsstatsplan, herunder en stigning i mængden på mere end 5 % på årsbasis sammenlignet med det treårige gennemsnit for importen på præferencevilkår af et givent produkt eller vedvarende fald i hjemmemarkedspriserne, kan være tilstrækkelige til at påvise alvorlig skade for sektoren og til at berettige en beskyttelsesforanstaltning.



Ændring		2
Forslag til forordning
Artikel 3 – stk. 2 – litra c a (nyt)
	

	Kommissionens forslag
	Ændring

	
	ca)	indførelse af en gensidighedsforpligtelse med hensyn til produkter og produktionsstandarder



Ændring		3
Forslag til forordning
Artikel 4 – stk. 1
	

	Kommissionens forslag
	Ændring

	1.	Kommissionen overvåger regelmæssigt EU-markedet for følsomme produkter, navnlig med hensyn til import- og eksporttendenser, produktion og prisudvikling. Med henblik herpå samarbejder Kommissionen og udveksler oplysninger med medlemsstaterne og EU-erhvervsgrenen regelmæssigt.
	1.	Kommissionen overvåger løbende og proaktivt EU-markedet for følsomme produkter, navnlig med hensyn til import- og eksporttendenser, produktion og prisudvikling, med støtte fra de EU-markedsobservatorier, der er oprettet ved Europa-Parlamentets og Rådets forordning (EU) nr. 1308/20131a. Med henblik herpå samarbejder Kommissionen og udveksler oplysninger med medlemsstaterne, Europa-Parlamentet og EU-erhvervsgrenen regelmæssigt.

	
	1a Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (EUT L 347 af 20.12.2013, s. 671, ELI: http://data.europa.eu/eli/reg/2013/1308/oj).



Ændring		4
Forslag til forordning
Artikel 4 – stk. 2 a (nyt)
	

	Kommissionens forslag
	Ændring

	
	2a.	Kommissionen kan på baggrund af en behørigt begrundet anmodning fra den berørte EU-erhvervsgren udvide omfanget af den i stk. 1 omhandlede overvågning til at omfatte andre varer eller sektorer end dem, der er omhandlet i bilaget.



Ændring		5
Forslag til forordning
Artikel 4 – stk. 2 b (nyt)
	

	Kommissionens forslag
	Ændring

	
	2b.	Samarbejde og udveksling af data gennemføres både vertikalt mellem Kommissionen og medlemsstaterne og horisontalt mellem medlemsstaterne.



Ændring		6
Forslag til forordning
Artikel 4 – stk. 2 c (nyt)
	

	Kommissionens forslag
	Ændring

	
	2c.	Senest den 1. marts 2026 udarbejder Kommissionen tekniske retningslinjer for indikatorer, parametre og datatyper, der kan overvåges på nationale og lokale markeder, og stiller dem til rådighed for medlemsstaterne.



Ændring		7
Forslag til forordning
Artikel 4 – stk. 3
	

	Kommissionens forslag
	Ændring

	3.	Kommissionen forelægger hver sjette måned en rapport om overvågningen for Europa-Parlamentet og Rådet med sin vurdering af virkningerne af import af følsomme produkter, der er omfattet af præferentiel markedsadgang i henhold til aftalen. Disse rapporter skal omfatte EU-markedet og, hvis det er relevant, også situationen i en eller flere medlemsstater.
	3.	Kommissionen forelægger hver tredje måned en rapport om overvågningen for Europa-Parlamentet og Rådet med sin vurdering af virkningerne af import af følsomme produkter, der er omfattet af præferentiel markedsadgang i henhold til aftalen. Denne rapport skal omfatte EU-markedet og, hvis det er relevant, også den konkrete situation i en eller flere medlemsstater.



Ændring		8
Forslag til forordning
Artikel 6 – stk. 3
	

	Kommissionens forslag
	Ændring

	3.	Såfremt der ikke foreligger modstridende oplysninger, betragter Kommissionen som hovedregel en stigning i mængden på mere end 10 % på årsbasis af importen på præferencevilkår af et givet produkt fra et berørt land som umiddelbart bevis for alvorlig skade eller trussel om alvorlig skade for EU-erhvervsgrenen, hvis den gennemsnitlige importpris for denne import fra et berørt land samtidig generelt er mindst 10 % lavere end den relevante gennemsnitlige hjemmemarkedspris på samme eller direkte konkurrerende produkter i samme periode, baseret på tilgængelige data.
	3.	Såfremt der ikke foreligger modstridende oplysninger, betragter Kommissionen som hovedregel en stigning i mængden på mere end 5 % i forhold til treårsgennemsnittet af importen på præferencevilkår af et givet produkt fra et berørt land som umiddelbart bevis for alvorlig skade eller trussel om alvorlig skade for EU-erhvervsgrenen, hvis den gennemsnitlige importpris for denne import fra et berørt land samtidig generelt er mindst 5 % lavere end den relevante gennemsnitlige hjemmemarkedspris på samme eller direkte konkurrerende produkter i samme periode, baseret på tilgængelige data.



Ændring		9
Forslag til forordning
Artikel 6 – stk. 4
	

	Kommissionens forslag
	Ændring

	4.	Såfremt der ikke foreligger modstridende oplysninger, betragter Kommissionen som hovedregel et fald på mere end 10 % på årsbasis af den gennemsnitlige importpris af et givet produkt fra et berørt land, der er importeret på præferencevilkår til Unionen, som umiddelbart bevis for alvorlig skade eller trussel om alvorlig skade for EU-erhvervsgrenen, hvis den gennemsnitlige importpris for dette produkt fra et berørt land samtidig generelt er mindst 10 % lavere end den relevante gennemsnitlige hjemmemarkedspris på samme eller direkte konkurrerende produkter i samme periode, baseret på tilgængelige data.
	4.	Såfremt der ikke foreligger modstridende oplysninger, betragter Kommissionen som hovedregel et fald på mere end 5 % i forhold til treårsgennemsnittet af den gennemsnitlige importpris af et givet produkt fra et berørt land, der er importeret på præferencevilkår til Unionen, som umiddelbart bevis for alvorlig skade eller trussel om alvorlig skade for EU-erhvervsgrenen, hvis den gennemsnitlige importpris for dette produkt fra et berørt land samtidig generelt er mindst 5 % lavere end den relevante gennemsnitlige hjemmemarkedspris på samme eller direkte konkurrerende produkter i samme periode, baseret på tilgængelige data.



Ændring		10
Forslag til forordning
Artikel 6 – stk. 4 a (nyt)
	

	Kommissionens forslag
	Ændring

	
	4a.	Kommissionen er ikke begrænset til de kvantitative tærskler, som er fastsat i denne artikel, når den fastslår, at der foreligger umiddelbare beviser for alvorlig skade. Klare tegn på en forværring af erhvervsgrenens økonomiske situation i hele Unionen eller på medlemsstatsplan, herunder vedvarende fald i hjemmemarkedspriserne, kan være tilstrækkelige til at påvise skade for sektoren og kan berettige, at der indledes en undersøgelse.



Ændring		11
Forslag til forordning
Artikel 7 – stk. 3
	

	Kommissionens forslag
	Ændring

	3.	Undersøgelsen skal så vidt muligt afsluttes indenfor seks måneder fra datoen, hvor indledningsmeddelelsen offentliggøres i Den Europæiske Unions Tidende. Denne frist kan forlænges med en periode på yderligere tre måneder under ekstraordinære omstændigheder, f.eks. et usædvanligt højt antal interesserede parter eller en kompliceret markedssituation. Kommissionen underretter alle interesserede parter om en sådan forlængelse og redegør for grundene hertil. Hvis en undersøgelse vedrører følsomme produkter, afslutter Kommissionen den hurtigst muligt med henblik på at træffe en endelig afgørelse senest fire måneder efter datoen for offentliggørelsen af indledningsmeddelelsen i Den Europæiske Unions Tidende.
	3.	Undersøgelsen skal så vidt muligt afsluttes inden for tre måneder fra datoen, hvor indledningsmeddelelsen offentliggøres i Den Europæiske Unions Tidende Denne frist kan forlænges med en periode på yderligere tre måneder under ekstraordinære omstændigheder såsom et usædvanligt højt antal interesserede parter eller en kompliceret markedssituation. Kommissionen underretter alle interesserede parter om en sådan forlængelse og redegør for grundene hertil. Hvis en undersøgelse vedrører følsomme produkter, afslutter Kommissionen den hurtigst muligt med henblik på at træffe en endelig afgørelse senest to måneder efter datoen for offentliggørelsen af indledningsmeddelelsen i Den Europæiske Unions Tidende.



Ændring		12
Forslag til forordning
Artikel 7 – stk. 5
	

	Kommissionens forslag
	Ændring

	5.	Kommissionen vurderer alle relevante objektive og kvantificerbare faktorer, der påvirker EU-erhvervsgrenens situation, herunder navnlig hastigheden og størrelsen af stigningen i importen af det pågældende produkt absolut og relativt set, den øgede imports andel af det indenlandske marked og niveauændringerne for EU-erhvervsgrenen for så vidt angår salg, produktion, produktivitet, kapacitetsudnyttelse, fortjeneste og tab samt beskæftigelse. Denne liste er ikke udtømmende, og Kommissionen kan med henblik på at afgøre, om der foreligger alvorlig skade eller er trussel om alvorlig skade, tage hensyn til andre relevante faktorer, f.eks. lagerbeholdninger, priser, forrentning af investeret kapital, likviditet, niveauet for markedsandele og andre faktorer, som forvolder eller kan have forvoldt alvorlig skade, eller som truer med at skabe alvorlig skade for EU-erhvervsgrenen.
	5.	Kommissionen vurderer alle relevante økonomiske indikatorer og objektive og kvantificerbare faktorer, der påvirker EU-erhvervsgrenens situation, herunder navnlig hastigheden og størrelsen af stigningen i importen af det pågældende produkt absolut og relativt set, den øgede imports andel af det indenlandske marked og niveauændringerne for EU-erhvervsgrenen for så vidt angår salg, herunder priser, produktion, produktivitet, kapacitetsudnyttelse, fortjeneste og tab samt beskæftigelse. Denne liste er ikke udtømmende, og Kommissionen kan med henblik på at afgøre, om der foreligger alvorlig skade eller er trussel om alvorlig skade, tage hensyn til andre relevante faktorer, f.eks. lagerbeholdninger, forrentning af investeret kapital, likviditet, niveauet for markedsandele og andre faktorer, som forvolder eller kan have forvoldt alvorlig skade, eller som truer med at skabe alvorlig skade for EU-erhvervsgrenen.



Ændring		34 + 86
Forslag til forordning
Artikel 9 – stk. 1 – afsnit 1 (nyt)
	

	Kommissionens forslag
	Ændring

	
	ba)	Klare tegn på en forværring af erhvervsgrenens økonomiske situation i hele Unionen eller på medlemsstatsplan, herunder en stigning i mængden på mere end 5 % på årsbasis sammenlignet med det treårige gennemsnit for importen på præferencevilkår af et givent produkt eller vedvarende fald i hjemmemarkedspriserne, kan være tilstrækkelige til at påvise alvorlig skade for sektoren og til at berettige en beskyttelsesforanstaltning.



Ændring		13
Forslag til forordning
Artikel 9 – stk. 3
	

	Kommissionens forslag
	Ændring

	3.	I tilfælde af følsomme produkter vedtages midlertidige beskyttelsesforanstaltninger efter proceduren i artikel 18, stk. 4, straks og under alle omstændigheder senest 21 dage efter indledningen af undersøgelsen for at undgå skader for EU-erhvervsgrenen, som det ville være vanskeligt at udbedre, herunder når sådanne skader kan være geografisk koncentreret i en eller flere medlemsstater.
	3.	I tilfælde af følsomme produkter vedtages midlertidige beskyttelsesforanstaltninger efter proceduren i artikel 18, stk. 4, straks og under alle omstændigheder senest 14 dage efter indledningen af undersøgelsen for at undgå skader for EU-erhvervsgrenen, som det ville være vanskeligt at udbedre, herunder når sådanne skader kan være geografisk koncentreret i en eller flere medlemsstater.



Ændring		36 + 87
Forslag til forordning
Artikel 11 – stk. 1
	

	Kommissionens forslag
	Ændring

	1.	Hvis en undersøgelse fører til den konklusion, at betingelserne i artikel 3, stk. 1, er opfyldt, kan Kommissionen vedtage endelige beskyttelsesforanstaltninger i overensstemmelse med den i artikel 18, stk. 3, omhandlede undersøgelsesprocedure.
	1.	Hvis en undersøgelse fører til den konklusion, at betingelserne i artikel 3, stk. 1, er opfyldt, vedtager Kommissionen endelige beskyttelsesforanstaltninger i overensstemmelse med den i artikel 18, stk. 3, omhandlede undersøgelsesprocedure.



Ændring		64 + 88
Forslag til forordning
Artikel 12 a (ny)
	

	Kommissionens forslag
	Ændring

	
	Artikel 12a

	
	Miljø-, sundheds- og SPS-klausul

	
	1. Kommissionen indleder endvidere en undersøgelse og indfører beskyttelsesforanstaltninger i henhold til denne forordning, hvis der er troværdige beviser for, at import, der er omfattet af toldpræferencer, ikke opfylder tilsvarende miljø-, dyrevelfærds-, sundheds-, fødevaresikkerheds- eller arbejdstagerbeskyttelseskrav, der gælder for EU-producenter.

	
	2. I tilfælde af at der foreligger en dokumenteret risiko for menneskers, dyrs eller planters sundhed, herunder anvendelse af produktionsmetoder, som er ulovlige i Unionen, eller manglende overholdelse af hygiejne- og plantesundhedskrav, kan Kommissionen omgående suspendere importen af det produkt, som er omfattet af toldpræferencer, i overensstemmelse med artikel 9. Foranstaltninger, der vedtages i henhold til nærværende artikel, skal være nødvendige og forholdsmæssige samt underkastes evalueres i overensstemmelse med artikel 12.



Ændring		14
Forslag til forordning
Artikel 15 a (ny)
	

	Kommissionens forslag
	Ændring

	
	Artikel 15a

	
	Foranstaltninger til modvirkning af omgåelse

	
	1. 	Hvis Kommissionen konstaterer omgåelse af beskyttelsesforanstaltninger via ændringer i handelsruter, herunder import fra parter, der er fritaget for beskyttelsesforanstaltningerne, kan Kommissionen udvide beskyttelsesforanstaltningernes anvendelsesområde til også at omfatte disse importer eller vedtage andre nødvendige gennemførelsesforanstaltninger.

	
	2. 	Kommissionen styrker toldsamarbejdet med medlemsstaterne om verificering af oprindelsesregler og sikring af fuld sporbarhed af import af følsomme produkter.



Ændring		15
Forslag til forordning
Bilag – afsnit 1 – punkt 14
	

	Kommissionens forslag
	Ændring

	14.	Æg
	14.	Æg, klasse A og B



Ændring		16
Forslag til forordning
Bilag – afsnit 1 – punkt 15
	

	Kommissionens forslag
	Ændring

	15.	Ægalbuminer
	15.	Æggeprodukter – æggepulver, æggeblommepulver, ægalbuminer (standard, gode piskeegenskaber, god geleringsevne)



Ændring		17
Forslag til forordning
Bilag – afsnit 1 – punkt 23 a (nyt)
	

	Kommissionens forslag
	Ændring

	
	23a.	Citrusfrugter: appelsiner, citroner og mandariner

